• ***** 
•ft * 
* -if KOMMISSIONEN FOR DE EUROPÆISKE FÆLLESSKABER 
Bruxelles, den 26.03.1997 
KOM(97)134 endelig udg. 
wwi 
Ijjrtj 
«fe Forslag til 
RÅDETS FORORDNING (EF^ 
om afslutning af antidumpingproceduren vedrørende importen af 
kuglelejer med største udvendige diameter på over 30 mm 
med oprindelse i Japan og om ophævelse af antidumpingforanstaltningerne 
på denne import 
(forelagt af Kommissionen) 

BEGRUNDELSE 
1. Vedlagt forelægges et forslag til Rådets forordning om afslutning af 
antidumpingproceduren vedrørende importen af kuglelejer med største udvendige 
diameter på over 30 mm med oprindelse i Japan og om ophævelse af 
antidumpingforanstaltningerne på denne import. 
2. Vedlagte forslag er resultatet af en interimsundersøgelse af gældende 
antidumpingforanstaltninger vedrørende den pågældende import, som EF-industrien 
havde anmodet om, og som Kommissionen iværksatte i marts 1995. 
3. Som følge af en undersøgelse foretaget af Kommissionens tjenestegrene blev det 
fastslået, at selvom EF-industrien endnu ikke var kommet sig helt efter den tidligere 
prekære situation, havde den pågældende import taget for sig selv nogen materielt 
skadelig virkning på forholdene i EF-industrien. Påstanden i anmodningen fra EF-
industrien om en interimsundersøgelse om, at de gældende foranstaltninger var 
utilstrækkelige til at opveje den øgede skade, afvises derfor. Kommissionens 
tjenestegrene er nemlig af den opfattelse, at den prekære situation for EF-industrien 
snarere har sit udspring i import fra andre tredjelande og japansk produktion i 
Fællesskabet. 
4. Desuden fastslog Kommissionens tjenestegrene, at det ikke var sandsynligt, at en 
ophævelse af de i øjeblikket gældende antidumpingforanstaltninger ville skabe en 
situation, hvor denne import igen ville give anledning til materiel skade. 
5. Under henvisning til ovenstående har man skønnet, at resultatet af 
interimsundersøgelsen af de gældende antidumpingforanstaltninger vedrørende 
importen af det pågældende produkt med oprindelse i Japan må være, at 
antidumpingproceduren vedrørende ovennævnte import bør afsluttes, og at de 
gældende antidumpingforanstaltninger bør ophæves. 
A 
Forslag til 
RÅDETS FORORDNING (EF) 
om afslutning af antidumpingproceduren vedrørende importen af 
kuglelejer med største udvendige diameter på over 30 mm 
med oprindelse i Japan og om ophævelse af antidumpingforanstaltningerne 
på denne import 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, 
under henvisning til Rådets forordning (EF) nr. 384/96 af 22. december 1995 om 
beskyttelse mod dumpingimport fra lande, der ikke er medlemmer af Det Europæiske 
Fællesskab1, særlig artikel 9 og artikel 11, stk. 3, 
under henvisning til forslag fra Kommissionen forelagt efter høring af Det Rådgivende 
Udvalg, og 
i EFT nr. L 56 af 6.3.1996, s. 1, senest ændret ved Rådets forordning (EF) 
nr. 2331/96, EFT nr.L 317 af 6.12.1996, s. 1. 
AlsLo 
ud fra følgende betragtninger: 
A. PROCEDURE 
(1) I juni 1994 modtog Kommissionen en anmodning om fornyet undersøgelse af de 
endelige antidumpingforanstaltninger, der indførtes ved Rådets forordning (EØF) 
nr. 2849/922 om ændring af den endelige antidumpingtold på importen af 
kuglelejer med største udvendige diameter på over 30 mm (i det følgende 
benævnt "kuglelejer"), med oprindelse i Japan, som indførtes ved forordning 
(EØF) nr. 1739/853. Denne anmodning blev indgivet af FEBMA (Federation of 
European Bearing Manufacturers' Association) på vegne af producenter i 
Fællesskabet, hvis samlede produktion angiveligt udgjorde en betydelig del af den 
samlede produktion i Fællesskabet af kuglelejer. 
(2) I anmodningen anførtes det, at gældende antidumpingforanstaltninger ikke er, 
eller ikke længere er, tilstrækkelige til at modvirke den dumpingimport, som 
forvolder skade, idet dumpingimportens omfang og den deraf følgende skade 
angiveligt er tiltaget. 
2 EFT nr. L 286 af 1.10.1992, s. 2. 
3 EFT nr. L 167 af 27.6.1985, s. 3. 
(3) I betragtning af, at der forelå tilstrækkelige beviser til at begrunde indledningen af 
en fornyet undersøgelse i henhold til artikel 11, stk. 3, i Rådets forordning (EF) 
nr. 3283/94 om beskyttelse mod dumpingimport fra lande, der ikke er medlemmer 
af Det Europæiske Fællesskab4, offentliggjorde Kommissionen den 23. marts 
19955 en meddelelse om indledning af en fornyet undersøgelse af 
antidumpingforanstaltningerne vedrørende importen af kuglelejer med oprindelse 
i Japan. 
(4) Kommissionen underrettede officielt de EF-producenter, importører og japanske 
producenter, som den vidste var berørt af proceduren, samt repræsentanterne for 
Japan om indledningen af undersøgelsen, og den gav de berørte parter lejlighed til 
at tilkendegive deres synspunkter skriftligt og til at anmode om at blive hørt. 
4 EFT nr. L 349 af 31.12.1994, s. 1, afløst af Rådets forordning (EF) nr. 384/96 af 22.12.1995. 
5 EFT nr. C 71 af 23.3.1995, s. 3. 
3 
(5) Kommissionen indhentede og efterprøvede alle oplysninger, som den anså for 
nødvendige for at træffe afgørelse i sagen. 
(6) Undersøgelsen i forbindelse med den foreliggende procedure omfattede perioden 
fra den 1. januar til den 31. december 1994. Undersøgelsen af 
udviklingstendenserne for de faktorer, der lå til grund for at fastslå, om der 
påførtes den pågældende erhvervsgren i Fællesskabet skade som følge af den af 
undersøgelsen omfattede import, omfattede perioden fra den 1. januar 1991 til den 
31. december 1994. 
(7) Med henblik på undersøgelsen af den forvoldte skade benyttedes for at sikre 
sammenligneligheden af de data, der indhentedes for den i betragtning 6 anførte 
periode, oplysninger omfattende Fællesskabet bestående af femten medlemmer, 
også for perioden forud for udvidelsen af Fællesskabet med Sverige, Finland og 
Østrig. 
(8) Undersøgelsen kunne ikke afsluttes inden for den normale frist på grund af de 
komplicerede forhold, der kendetegnede behandlingen af de aspekter af 
•i 
proceduren, der vedrørte spørgsmålet om den forvoldte skade og 
årsagssammenhængen, og dette skyldtes hovedsagelig det store antal forskellige 
typer af den vare, der er omfattet af undersøgelsen. 
(9) EF-erhvervsgrenen, på hvis vegne anmodningen om en fornyet undersøgelse er 
indgivet, består af følgende producenter: 
SKF France S.A. (Frankrig); 
SKF Industrie SpA (Italien); 
SKF Espanola S.A. (Spanien); 
SKF Deutschland GmbH (Tyskland); 
SKF (UK) Ltd (Det Forenede Kongerige); 
FAG Kugelfischer (Tyskland); 
FAG Cuscinetti SpA (Italien); 
Umbra Cuscinetti SpA (FAG) (Italien); 
ROL Rolamentos Portugueses SARL (Portugal) og 
SNR Roulements (Frankrig). 
(10) I undersøgelsesperioden eksporterede følgende selskaber kuglelejer fra Japan til 
Det Europæiske Fællesskab og samarbejdede med Kommissionen om 
gennemførelse af den fornyede undersøgelse: 
Sapporo Precision Ltd; 
NTN Corporation Ltd.; 
Nankai Seiko Co. Ltd.; 
Nachi-Fujikoshi Corp.; 
Koyo Seiko Co. Ltd.; 
NSKLtd.; 
Inoue Jikuuke Kogyo Ltd; 
Izumoto Seiko Co. Ltd.; 
Nakai Bearings Co. Ltd.; 
Tottori Yamakei Bearing Seisakusho Ltd.; 
Wada Seiko Ltd.; 
Fujino Iron Works Ltd.;. og 
NSK Micro Precision Ltd 
(11) Den uafhængige importør, I.S.O. Import Standard Office (Frankrig), 
samarbejdede med Kommissionen om gennemførelse af undersøgelsen. 
(12) Endvidere fremsatte et stort antal endelige brugere bemærkninger, som blev taget 
i betragtning i det omfang, der blev fremlagt tilfredsstillende dokumentation 
herfor. 
B. DEN PÅGÆLDENDE VARE OG SAMME VARE 
(13) De varer, der er omfattet af proceduren, er kuglelejer med største udvendige 
diameter på over 30 mm, henhørende under KN-kode 8482 10 90 og med 
oprindelse i Japan. Disse kuglelejer anvendes hovedsagelig som halvfabrikata ved 
samling af varer, såsom motorkøretøjer, elektrisk udstyr, værktøjsmaskiner og 
udstyr til byggeri, luftfart, landbrug og militær. 
(14) I Japan og i Fællesskabet sælges kuglelejer hovedsagelig til to kategorier af 
kunder, nemlig industrielle brugere og forhandlere. 
(15) Det konstateredes, at kuglelejer, der fremstilles i Japan, og som sælges på det 
japanske hjemmemarked og til eksport til Fællesskabet, og kuglelejer, der 
fremstilles af producenterne i Fællesskabet og sælges på EF-markedet, er 
identiske i henseende til fysiske egenskaber og anvendelsesformål. De ansås 
derfor for at være samme vare i overensstemmelse med artikel 1, stk. 4, i Rådets 
forordning (EF) nr. 384/96. 
C. DEFINITION AF ERHVERVSGREN I FÆLLESSKABET 
(16) Som det var tilfældet i den forordning, der er omfattet af den fornyede 
undersøgelse6, anses de japanske selskaber, der udøver produktionsvirksomhed i 
Fællesskabet, ikke for at være en del af den pågældende erhvervsgren i 
Fællesskabet, jf. definitionen i artikel 4, stk. 1, litra a), i forordning (EF) nr. 
384/96. Denne fremgangsmåde ansås for berettiget, fordi disse selskaber er 
6 Jf. betragtning 24-25. 
forretningsmæssigt forbundet med de japanske eksportører af den pågældende 
vare. Selskaberne sælger hele deres produktion til salgsdatterselskaberne i 
Fællesskabet, som ligeledes er forbundet med de japanske eksportører, og som 
også sælger importerede kuglelejer med oprindelse i Japan. Under disse 
omstændigheder ml produktionsselskaberne i Fællesskabet formodes at opnå 
fordele af en eventuel uredelig handelspraksis. Nævnte producenter ansås følgelig 
ikke for at optræde som normale EF-producenter, men snarere som en 
supplerende forsyningskilde for eksportører, der angiveligt praktiserede dumping. 
(17) En af de EF-producenter, der er nævnt ovenfor, besvarede ikke Kommissionens 
spørgeskema inden for den af Kommissionen fastsatte frist. I betragtning af den 
manglende samarbejdsvilje fra det pågældende selskabs side blev det ikke 
medregnet til EF-erhvervsgrenen, som fastlagt i klagen, og indgik dermed ikke i 
Kommissionens fastlæggelse af den forvoldte skade som led i den foreliggende 
undersøgelse. I den resterende del af denne undersøgelse forstås ved erhvervsgren 
i Fællesskabet de samarbejdsvillige EF-producenter, der støttede klagen, og hvis 
samlede produktion af kuglelejer udgør en betydelig del af den samlede 
produktion i Fællesskabet, jf. definitionen i artikel 4, stk. 1, i forordning (EF) nr. 
384/96. 
D. SKADE 
Forbrug 
(18) Mellem 1991 og 1994 steg forbruget af kuglelejer i Det Europæiske Fællesskab 
fra ca. 409 mio. stk. til ca. 513 mio. stk., dvs. en stigning på ca. 25%. Denne 
udvidelse af markedet er en følge af de generelle konjunktursvingninger på 
markedet for kuglelejer, hvor dette markeds størrelse svinger i takt med 
brugervirksomhedernes generelle økonomiske aktivitet. 
10 
Importens omfang og markedsandel 
(19) Mellem 1991 og undersøgelsesperioden faldt importen af kuglelejer med 
oprindelse i Japan fra 10 225 tons til 7 872 tons, dvs. med 23%. Salget i 
Fællesskabet af kuglelejer med oprindelse i Japan faldt fra 30,6 mio. stk. til 29,8 
mio. stk., altså en nedgang på 2,3% i samme periode. 
(20) I overensstemmelse med denne nedgang i salget og i modstrid med EF-
erhvervsgrenens påstande, er markedsandelen for den pågældende import faldet 
støt. Den faldt således fra 7,7% i 1991 til 5,9% i 1994. 
11 
Importpriser 
(21) De priser, hvortil visse typer af den pågældende vare solgtes af et repræsentativt 
udsnit af de japanske producenter, som havde meddelt oplysninger om salgspriser, 
sammenlignedes med EF-producenternes priser for identiske typer for hver 
kundekategori i fire medlemsstater (Tyskland, Det Forenede Kongerige, Frankrig 
og Italien). I betragtning af disse markeders samlede størrelse og i 
overensstemmelse med tidligere undersøgelser vedrørende kuglelejer, ansås disse 
markeder for at være repræsentative for situationen i hele Fællesskabet. På 
grundlag af denne analyse konstateredes det, at der for importen fra Japan er tale 
om underbud i et vist omfang, således som det også fremgik af den af 
undersøgelsen omfattede forordning7. Det ansås imidlertid ikke for rimeligt at 
drage nogen konklusioner af denne analyse, fordi de involverede japanske 
selskaber kun sælger et begrænset antal typer, som er identiske eller direkte 
sammenlignelige med de af EF-producenterne fremstillede typer og i 
tilstrækkelige mængder til at sikre en meningsfyldt sammenligning med de 
europæiske producenter. Under disse omstændigheder er der, som det ligeledes 
var tilfældet med den af undersøgelsen omfattede forordning, ikke fastsat nogen 
individuelle prisunderbudsmargener for hver af de involverede selskaber. 
Jf. betragtning 28. 
12 
EF-erhvervserencns situation 
Salg og markedsandel 
(22) Salget af kuglelejer fremstillet i Fællesskabet af EF-erhvervsgrenen steg fra 
190 mio. stk. i 1991 til 200 mio. stk. i undersøgelsesperioden, dvs. med 5,3%. EF-
erhvervsgrenens dertil svarende markedsandel faldt i samme periode fra 46,6 til 
39,1%, hvilket afspejlede den betydelige stigning i forbruget. 
Priser 
(23) EF-erhvervsgrenen har gjort gældende, at de japanske eksportørers prisunderbud 
eller lavere tilbudspriser har presset priserne på EF-markedet nedad og tvunget 
producenterne af kuglelejer i Fællesskabet til at følge den nedadgående 
prisbevægelse for at opretholde deres markedsandel, men med store finansielle 
omkostninger. Ifølge EF-erhvervsgrenen har nævnte underbud hindret den i at 
opnå prisforhøjelser i 1994, som var en opgangsperiode efter en periode med 
lavkonjunktur. 
13 
(24) Spørgsmålet om prisudviklingen i Det Europæiske Fællesskab mellem 1991 og 
udgangen af undersøgelsesperioden (1994) for så vidt angår kuglelejer, som 
solgtes af EF-producenterne, undersøgtes nærmere for hver kundekategori i 
Tyskland, Det Forenede Kongerige, Frankrig og Italien for typer, for hvilke 
omsætningen udgjorde 50% af den samlede omsætning i Det Europæiske 
Fællesskab. Det konstateredes på dette grundlag, at priserne mellem 1991 og 1994 
i gennemsnit faldt (salg til alle kundekategorier) med 1,74%. Mellem 1993 og 
1994 faldt priserne med 0,17%. Opgjort pr. kundekategori for salg til store 
industrielle producenter, som tegner sig for den største del af EF-producenternes 
omsætning, var der mellem 1991 og 1994 tale om en nedgang på 1,49% og 
mellem 1993 og 1994 en nedgang på 0,16%. Hvad angår salg til forhandlere 
registreredes der et prisfald på 2,33% mellem 1991 og 1994 og på 0,18% mellem 
1993 og 1994. 
14 
(25) I betragtning af, at EF-erhvervsgrenens salg steg målt i mængde, hvorved 
produktionsomkostningerne mindskedes, begunstigede de forholdsvis stabile 
priser EF-erhvervsgrenen. Under alle omstændigheder anses de meget begrænsede 
prisunderbud ikke for at have medvirket til i væsentlig grad at presse EF-
erhvervsgrenens priser nedad. Til støtte for denne konklusion fastslog 
Kommissionen, at den vejede gennemsnitspris for kuglelejer af japansk 
oprindelse, som solgtes i Fællesskabet, steg betydeligt i den periode, der er 
omfattet af undersøgelsen af spørgsmålet om den forvoldte skade. 
Rentabilitet 
(26) Ifølge EF-erhvervsgrenen havde ovennævnte prisunderbud og den deraf følgende 
prisudvikling en betydelig indvirkning på dens finansielle resultater. Det fremgår 
imidlertid af en analyse af de data, der er fremlagt af EF-producenterne i 
forbindelse med den foreliggende fornyede undersøgelse, at rentabiliteten for så 
vidt specifikt angår den af undersøgelsen omfattede vare efter hensyntagen til alle 
ekstraordinære indtægts- eller omkostningsposter, tværtimod udviklede sig fra et 
tab på 12% i 1991 til en fortjeneste på 4% i 1994, således at der altså var tale om 
fremgang. 
15 
Produktion, kapacitet og kapacitetsudnyttelse 
(27) Mellem 1991 og 1994 øgedes EF-erhvervsgrenens produktion fra 216 mio. stk. til 
262 mio. stk., dvs. med 20%. I samme periode faldt EF-erhvervsgrenens 
produktionskapacitet udtrykt i tons med 4,6% og kapacitetsudnyttelsen, ligeledes 
udtrykt i tons, faldt fra 76,9% til 76,2%. 
Beskæftigelse 
(28) Mellem 1991 og undersøgelsesperioden faldt beskæftigelsen i EF-erhvervsgrenen 
fra 9 238 til 6 482, dvs. med 30%. Det skal bemærkes, at det som led i 
undersøgelsen konstateredes, at de fleste EF-producenter i løbet af den betragtede 
periode havde udfoldet betydelige omstruktureringsbestræbelser for at øge 
produktiviteten i almindelighed. I overensstemmelse med offentlige udtalelser fra 
større EF-producenter må denne omstrukturering endvidere anses for at have 
været nødvendig for at overvinde strukturelle mangler og øge produktiviteten på 
lang sigt. Sammenlignes udviklingen i kapacitet, kapacitetsudnyttelse og 
produktion fremgår det, at sidstnævnte lykkedes - et forhold, som afspejles i den 
forbedrede rentabilitet. 
16 
Konklusion vedrørende skade 
(29) En analyse af ovennævnte faktorer viser, at der for så vidt angår EF-
erhvervsgrenens rentabilitet, produktion og salg har været tale om en positiv 
udvikling, medens sådanne faktorer som beskæftigelse, kapacitet og 
kapacitetsudnyttelse har udvist en negativ udviklingstendens. Hvad angår 
rentabiliteten har der været tale om en vis fremgang for EF-erhvervsgrenen. Det 
fremgår imidlertid, at EF-erhvervsgrenen ikke i fuldt omfang har overvundet 
tidligere vanskeligheder. 
E. ÅRSAGSSAMMENHÆNG 
(30) EF-erhvervsgrenen gjorde gældende, at importen fra Japan har haft negative 
følger for erhvervsgrenens resultater, dvs. at resultaterne ville have været bedre, 
hvis EF-producenterne ikke havde været tvunget til at justere deres priser i 
nedadgående retning for at imødegå konkurrencen fra de japanske eksportører. 
17 
(31) Kommissionen undersøgte derfor i overensstemmelse med bestemmelserne i 
forordning (EF) nr. 384/96, om EF-erhvervsgrenens situation kunne tilskrives 
omfanget af importen og priserne på de importerede varer, og om de skadelige 
virkninger heraf havde et sådant omfang, at de kunne betegnes som væsentlige i 
henhold til artikel 3, stk. 6, i forordning (EF) nr. 384/96.1 forbindelse med denne 
undersøgelse sikredes det, at andre faktorers indvirkning på EF-erhvervsgrenens 
situation ikke blev tilskrevet den pågældende import. 
(32) I den forbindelse fremgår det for det første af den detaljerede analyse af EF-
producenternes priser i den betragtede periode, jf. ovenfor, at den pågældende 
import ikke havde væsentlige følgevirkninger for EF-producenternes priser og 
dermed ikke for deres finansielle resultater, og heller ikke for nogen af de øvrige 
faktorer, der er omhandlet i det foregående. 
18 
(33) For det andet skal det erindres, at importen fra Japan er faldet både målt i 
absolutte tal og i markedsandel i løbet af den af undersøgelsen omfattede periode. 
Det erkendes, at EF-erhvervsgrenens markedsandel faldt, men nedgangen i 
markedsandelen for importen fra Japan var større udtrykt procentuelt end 
nedgangen i EF-erhvervsgrenens andel. Det fastslås derfor, at EF-erhvervsgrenen 
i modsætning til, hvad den påstår, ikke måtte afgive markedsandele til de 
japanske eksportører. 
(34) For det tredje kendetegnedes hele den af undersøgelsen omfattede periode ved en 
betydelig import fra andre lande end Japan, og disse andre landes markedsandel 
steg fra 25% i 1991 til 33,4% i 1994. 
(35) For det fjerde tegnede de japanske selskaber, som har produktion i Fællesskabet, 
og som er tilsluttet de eksportører, der er omfattet af denne procedure, sig for en 
betydelig andel i hele perioden, hvor den steg fra 19% i 1991 til 20,9% i 1994 og 
var væsentligt højere end den pågældende imports andel. 
19 
(36) For det femte gjorde EF-erhvervsgrenen gældende, at den, fordi den var svækket 
af tidligere dumping, ikke var i stand til i en økonomisk opgangsperiode at 
tilfredsstille kundernes efterspørgsel, og at den for at kunne investere i ny 
kapacitet måtte have en betydeligt højere indtjening end den, som registreredes i 
undersøgelsesperioden. Det anses imidlertid for at være normal forretningspraksis 
at reducere omkostningerne, og så meget desto mere i en periode med økonomisk 
lavkonjunktur. På den anden side kan det også være normal praksis i en periode 
med højkonjunktur at øge kapaciteten og finansiere investeringen ved normale 
finansielle ressourcer. Den manglende kapacitet bør derfor ikke tilskrives den 
pågældende import, og dette så meget mere som importen faldt mere end 
indskrænkningen af EF-erhvervsgrenens kapacitet. 
(37) Endelig skal det med hensyn til tilbagegangen i beskæftigelsen bemærkes, at det 
af undersøgelsen fremgik, at de fleste EF-producenter i løbet af den betragtede 
periode havde udfoldet betydelige omstruktureringsbestræbelser for at øge 
produktiviteten i almindelighed. I overensstemmelse med offentlige udtalelser fra 
større EF-producenter må denne omstrukturering endvidere anses for at have 
været nødvendig for at overvinde strukturelle mangler og øge produktiviteten på 
lang sigt. Sammenlignes udviklingen i kapacitet, kapacitetsudnyttelse og 
produktion fremgår det, at sidstnævnte lykkedes - et forhold, som afspejles i den 
forbedrede rentabilitet. 
20 
Konklusion vedrørende årsagssammenhæng 
(38) På grundlag af ovenstående undersøgelsesresultater konkluderes det, at den 
pågældende import særskilt betragtet ikke har haft væsentlig indvirkning på EF-
erhvervsgrenens situation, og de påstande, der er fremført i EF-erhvervsgrenens 
anmodning om en fornyet undersøgelse, nemlig at gældende foranstaltninger er 
utilstrækkelige til at afhjælpe de skadelige virkninger, gendrives derfor. Den 
vanskelige situation, som EF-erhvervsgrenen befinder sig i, kan snarere tilskrives 
import fra andre tredjelande og japansk produktion i Fællesskabet. 
F. SANDSYNLIGE VIRKNINGER AF GÆLDENDE 
FORANSTALTNINGERS OPHÆVELSE 
(39) Som det fremgår af fastlæggelsen af de faktiske omstændigheder, jf. ovenstående, 
har de foranstaltninger, der er omfattet af den fornyede undersøgelse, mindsket de 
skadelige virkninger af den pågældende import, således at de ikke kan betegnes 
som væsentlige i henhold til definitionen i artikel 3, stk. 6, i forordning (EF) nr. 
384/96. 
21 
(40) EF-erhvervsgrenen har anført, at hvis gældende foranstaltninger ophæves, er det 
sandsynligt, at der igen vil blive forvoldt væsentlig skade som følge af den 
pågældende import. EF-erhvervsgrenen begrunder sine påstande med følgende: 
For det første, at importen fra Japan er steget målt i absolutte tal efter 
undersøgelsesperioden, og at dette har trykket priserne yderligere eller hindret 
prisforhøjelser. På trods af de data, som EF-erhvervsgrenen har fremlagt, kan det 
ikke på grundlag af de foreliggende faktiske oplysninger konkluderes, at en 
eventuel stigning i de importerede mængder vil påvirke udviklingstendensen for 
EF-erhvervsgrenens markedsandel og priser i væsentligt omfang. For det andet, at 
den pågældende import fortsat vil forvolde skade uanset den forholdsvis beskedne 
markedsandel, den tegner sig for, og den betydelige markedsandel for de japanske 
producenter med produktion i Fællesskabet. Det skal i den forbindelse påpeges, at 
markedsandelen for importen fra Japan er faldende, at der er tale om en stigende 
import fra andre lande end Japan og endelig, at japanske produktionsfaciliter i 
Fællesskabet tegner sig for en betydelig og stabil markedsandel. 
22 
(41) I betragtning af udviklingstendensen for de økonomiske faktorer og ovennævnte 
konklusion, nemlig at følgevirkningerne for EF-erhvervsgrenen af importen fra 
Japan i den af undersøgelsen omfattede periode ikke var væsentlige, og at EF-
erhvervsgrenen har kunnet opvise en vis fremgang i sine finansielle resultater, er 
det Kommissionens opfattelse, at det ikke er sandsynligt, at ophævelsen af 
gældende antidumpingforanstaltninger vil skabe en situation, hvor den 
pågældende import igen vil medføre, at der forvoldes væsentlig skade. 
(42) Hvad angår eksportørernes situation fremgår det af de officielle statistikker, at 
produktionskapaciteten for kuglelejer i Japan har ligget på et uændret niveau i 
perioden fra 1990 til 1994, hvorefter den steg i forbindelse med stigningen i 
efterspørgslen på verdensmarkedet og således understøtter ovenstående 
konklusion. 
23 
(43) Hvad angår markedsvilkårene skal det gentages, at EF-erhvervsgrenens situation 
forbedredes betydeligt i 1994 som følge af den gunstige udvikling på markedet for 
kuglelejer. Dette førte til en forbedring af rentabiliteten. Denne udvikling 
fortsatte, og der indtraf en yderligere forbedring efter undersøgelsesperioden, som 
det fremgår af de større EF-producenters generelle resultater, der er offentliggjort 
for 1995. Det anses ikke for sandsynligt, at denne situation vil ændre sig som 
følge af gældende foranstaltningers bortfald. 
G. DUMPING 
(44) I betragtning af ovenstående konklusion ansås det ikke for påkrævet at undersøge, 
om den pågældende import kunne betragtes som dumpingimport, og i 
bekræftende fald, om dumpingmargenen var steget eller ej, idet en sådan 
undersøgelse ikke ville have nogen relevans for ovenstående analyse og følgelig 
ikke ændre konklusionerne. 
24 
H. KONKLUSION 
(45) På baggrund af ovenstående resultater af den fornyede undersøgelse af gældende 
antidumpingforanstaltninger vedrørende importen af kuglelejer med oprindelse i 
Japan fastslås det, at antidumpingproceduren vedrørende ovennævnte import bør 
afsluttes, og at gældende antidumpingforanstaltninger bør ophæves. 
(46) Kommissionen underrettede de berørte parter, herunder EF-erhvervsgrenen, om 
sine undersøgelsesresultater. Efter at være blevet underrettet af Kommissionen 
om ovenstående faktiske omstændigheder, undersøgelsesresultater og 
konklusioner, fremsatte repræsentanter for EF-erhvervsgrenen yderligere 
bemærkninger, både skriftlige og mundtlige, om følgevirkningerne for EF-
erhvervsgrenen af den pågældende import fra Japan. Disse indvendinger anses 
imidlertid ikke for at kunne begrunde en ændring af ovenstående konklusioner. 
Nogle medlemsstater rejste indvendinger mod denne fremgangsmåde -
25 
UDSTEDT FØLGENDE FORORDNING: 
Artikel 1 
Antidumpingproceduren vedrørende importen af kuglelejer med største udvendige 
diameter på over 30 mm, henhørende under KN-kode 8482 10 90, med oprindelse 
i Japan, afsluttes, og de antidumpingforanstaltninger, der ved forordning (EØF) 
nr. 2849/92 er pålagt denne import, ophæves. 
Artikel 2 
Denne forordning træder i kraft dagen efter offentliggørelsen i De Europæiske 
Fællesskabers Tidende. 
Denne forordning er bindende i alle enkeltheder og gælder umiddelbart i hver 
medlemsstat. 
Udfærdiget i Bruxelles, den 
På Rådets vegne 
26 
ISSN 0254-1459 
KOM(97) 134 endelig udg. 
DOKUMENTER 
DA 02 11 
Katalognummer : CB-CO-97-122-DA-C 
ISBN 92-78-17511-0 
Kontoret for De Europæiske Fællesskabers Officielle Publikationer 
L-2985 Luxembourg 
s&